19 Mei: Omdat God dáár is, kán jy. - Jan van der Watt - www.bybelkennis.co.za
by Mitch Kalp · Published 19/05/2017 · Updated 19/05/2017
Hand 3:1-4:12 (fokus 3:12-16)
"Geloof laat die onmoontlike gebeur", staan daar in 3:16. Dit is woorde wat dikwels misbruik word deur mense wat dink hulle kan God met die krag van hulle geloof manipuleer: "Glo net en God sal alles doen". Maar aan die ander kant moet ons God ook nie weer onderskat nie. Soms verras Hy ons wel en doen Hy regtig die onmoontlike.
Maar God verkies om dinge saam met ons te doen. As ons so saam met God die pad stap gebeur daar dinge wat ons nie gedink het moontlik is nie. Omdat Hy dáár is, kán ons. Hy gee ons die moed om op te staan en te doen wat ons nie gedink het ons kan nie. Die feit dat ons op Hom kan vertrou inspireer ons om ons vleuels wyer te sprei as wat ons alleen sou waag om te doen.
Kolonel Sanders (van KFC faam) het op 65 jaar oud alles verloor. Hy net sy aftreetjekkie in die hand gehad. Hy het egter nie moed opgegee nie. Nee! Hy het van dorpie na dorpie en later van land tot land gereis om sy resep vir Kentucky fried chicken te verkoop. 'n Paar jaar later was KFC die grootste koskettingwinkel in die wêreld – dit alles met 'n aftreetjekkie! Hy het God vertrou en opgestaan en sy resepte gaan verkoop!